b'\n_START_ARTICLE_\nCivita Castellana\n_START_SECTION_\nZgodovina\n_START_PARAGRAPH_\nCivita Castellana je bila naseljena v \xc4\x8dasu starej\xc5\xa1e \xc5\xbeelezne dobe. Tukaj je \xc5\xbeivelo italsko ljudstvo Faliskov, ki je naselje imenovalo Falerii. Po porazu Faliskov proti Rimljanom je pribli\xc5\xbeno 5 km stran nastalo novo mesto z imenom Falerii Novi. _NEWLINE_Opu\xc5\xa1\xc4\x8deno mesto je bilo ponovno naseljeno v za\xc4\x8detku zgodnjega srednjega veka, z novim imenom Civita Castellana ("grajsko mesto") in se prvi\xc4\x8d omenja leta 994. V naslednjih stoletjih je bilo mesto cveto\xc4\x8da samostojna ob\xc4\x8dina, pogosto v sporu s pape\xc5\xbeem in Svetim rimskim cesarstvom. Pape\xc5\xbe Pashal II.  ga je zasedel na za\xc4\x8detku 12. stoletja. Pape\xc5\xbe Gregor XIV. je mesto danl kot fevd dru\xc5\xbeini Savelli. _NEWLINE_Sikst IV. je dodelil mesto kardinalu Rodrigo Borgia, bodo\xc4\x8demu pape\xc5\xbeu Aleksandru VI., ki je za\xc4\x8del z gradnjo Rocca ("grad"), ki je bila kon\xc4\x8dana v \xc4\x8dasu Julija II.. _NEWLINE_Civita Castellana je postalo pomembno cestno sredi\xc5\xa1\xc4\x8de s povezavo na cesto Via Flaminia (1606) in gradnjo Ponte Clementino po francoski zmagi proti neapeljski vojski leta 1709.\n_START_SECTION_\nGeografija\n_START_PARAGRAPH_\nCivita Castellana le\xc5\xbei 56 km severno od Rima in 36 km jugovzhodno od Viterba. Ob\xc4\x8dinsko obmo\xc4\x8dje se razteza od Tibere po vulkanskih gri\xc4\x8dih ob vzno\xc5\xbeju Monti Cimini. Staro mestno jedro se nahaja na skalnem platoju, ki le\xc5\xbei nad globokimi dolinami Rio Maggiore in Rio Filetto, tik preden se izlijejo v reko Treja._NEWLINE_Ob\xc4\x8dina je sestavljena iz vasi okro\xc5\xbejih Catalano, Paolelli, Sassacci in Borghetto. _NEWLINE_V bli\xc5\xbeini mesta so: Castel Sant\'Elia, Collevecchio (RI), Corchiano, Fabrica di Roma, Faleria, Gallese, Magliano Sabina (RI), Ponzano Romano (RM), Sant\xe2\x80\x99Oreste (RM).\n_START_SECTION_\nZnamenitosti\n_START_PARAGRAPH_\nKatedrala Santa Maria di Pozzano (Santa Maria Maggiore) ima fin portik, ki ga je leta 1210 izdelal Laurentius Romanus, njegov sin in njegov vnuk Jacobus Kozme, v kosmatskem slogu, s starodavnimi stebri in dekoracijami iz mozaika. Notranjost je bila posodobljena v 18. stoletju, vendar ima nekaj fragmentov kosmatskega okrasja. Glavni oltar je izdelan iz Paleo-kr\xc5\xa1\xc4\x8danskega sarkofaga iz 3. ali 4. stoletja. Starodavna kripta in stara zakristija sta tudi primer osrednje italijanske srednjeve\xc5\xa1ke umetnosti. _NEWLINE_Cerkev Santa Chiara ima renesan\xc4\x8dni portal iz leta 1529, medtem ko je cerkev Carmine omembe vredna zaradi majhnega zvonika iz 12. stoletja z anti\xc4\x8dnimi rimskimi elementi. _NEWLINE_Rocca (citadela) je bil zgrajen v \xc4\x8dasu Aleksandra VI. po na\xc4\x8drtu Antonia da Sangalla starej\xc5\xa1ega, preko \xc5\xbee obstoje\xc4\x8dih utrdb, raz\xc5\xa1irila sta ga Julij II. in Leon X.. _NEWLINE_Ponte Clementino, most, po katerem je mesto postalo dostopnej\xc5\xa1e, datira v 18. stoletje. _NEWLINE_Mesto vsebuje tudi ru\xc5\xa1evine gradu Paterno, kjer je 23. januarja 1002 cesar Oton III. umrl v starosti 22 let. _NEWLINE_Narodni muzej Faliscan hrani najdbe iz anti\xc4\x8dne Falerii in okoli\xc5\xa1kih obmo\xc4\x8djih.\n_START_SECTION_\nPromet\n_START_PARAGRAPH_\nCivita Castellana se nahaja 11 km od izhoda Magliano Sabino na avtocesti A1 Autostrada del Sole. Strada Statale 3 ali Via Flaminia vodi vzhodno od centra skozi okro\xc5\xbeji Sassacci in Borghetto. _NEWLINE_\xc5\xbdelezni\xc5\xa1ko postajo ima v zaselku Borghetto na \xc5\xbeelezni\xc5\xa1ki progi Firence-Rim. Na \xc5\xbeelezni\xc5\xa1ki progi Roma Flaminio-Viterbo so postaje Catalano, Civita Castellana in Pian Paradiso.'